**Erasmus+ KA1 mobilitási projektek – egyéni beszámoló – 2024**

A résztvevő adatai

|  |  |
| --- | --- |
| Név | Tóth Judit Emma |
| Beosztás | önkéntes |
| Intézmény | Budapesti Komplex Szakképzési Centrum |

A mobilitás adatai

|  |  |
| --- | --- |
| Mobilitás típusa(nem helyes törlendő) | * **szakmai látogatás (job shadowing)**
 |
| Továbbképzés címe(amennyiben releváns) | nem releváns |
| Fogadó intézmény neve | Danish School of Education Aarhus University |
| Fogadó intézmény típusa(nem helyes törlendő) | * **oktatási intézmény**
 |
| Fogadó ország | Dánia |
| Munkanyelv | angol |
| Mobilitás időtartama(munkanapok száma) | 3 nap  |

Tanulási eredmények

|  |  |  |
| --- | --- | --- |
| **Az elvárt tanulási eredmények meghatározása a mobilitás tervezési szakaszában (pályázat)**(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.) | **A tanulási eredmények értékelése a mobilitás után**(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre.) | **Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**(A terjesztésre vonatkozó tervek.) |
| **A nyelvi készségeim fejlesztése****Leírás:** Ismerem a szakterületem szakmai terminológiáját a mobilitás munkanyelvén, és képes vagyok azokat gyakorlati helyzetekben használni az általános szókincsemmel együtt.**Képességem fejlesztése a tanulók szükségleteinek felismerésében és megértésében****Leírás:** Képes vagyok értékelni a tanulók viselkedését és környezetét. Az értékelés eredményeit össze tudom kapcsolni a lehetséges szükségleteikkel, és azonosítani tudom a fejlesztésükhöz szükséges módszereket.**Tudatosságom növelése a magyar intézményeket támogató technikákban****Leírás:** Ismerem a fogadó ország és a küldő ország oktatási intézményei közötti módszerek, folyamatok és más kulcselemek különbségeit. Az újonnan megszerzett információkat fel tudom használni a gyakorlati folyamatok és oktatási módszerek továbbfejlesztéséhez.**A reflektív gyakorlati készségeim fejlesztése****Leírás:** Fejlesztem a reflektív gyakorlati készségeimet, amelyek lehetővé teszik, hogy kritikusan értékeljem a tanítási módszereimet és oktatási tapasztalataimat. A program során megismert reflektív eszközök segítségével betekintést nyerek a Dániában megfigyelt legjobb gyakorlatokba, és azonosítani tudom az otthoni intézményem fejlesztési lehetőségeit. Ez a kimenet támogatja az önértékelést és a szakmai fejlődés iránti elkötelezettséget, elősegítve az oktatási módszerek és a tanulói részvétel folyamatos fejlesztését.**A kulturális kompetenciáim erősítése****Kapcsolódó tantárgy, készség vagy** **Leírás:** Képes vagyok kapcsolatba lépni és értékelni a különböző kulturális perspektívákat, így hatékonyabban tudok kommunikálni a kulturális határokon átnyúlóan. Ez a tapasztalat lehetővé teszi számomra, hogy alkalmazkodjak a különböző oktatási környezetekhez és gyakorlatokhoz, elősegítve a kölcsönös megértést és együttműködést. Ezeket a készségeket alkalmazni tudom a magyar intézmények támogatásában azáltal, hogy a megszerzett jó gyakorlatokat implementálom a munkámba.**Innovatív tanítási technikák fejlesztése****Leírás:** Megismerem a dán szakképzésben alkalmazott innovatív tanítási technikákat és stratégiákat, és megtanulom, hogyan integráljam ezeket a saját oktatási gyakorlatomba, például az elmélet és a gyakorlat ötvözésével, valamint a diákok bevonásával gyakorlati tanulás révén. Ez a kimenet támogatja az alkalmazkodóképességet és a kreativitást, lehetővé téve számomra, hogy új, diák-központú módszereket vezessek be és alkalmazzak az otthoni intézményekben, javítva ezzel a tanulók részvételét és tanulási eredményeit.**Együttműködési készségeim fejlesztése a hálózatépítés érdekében****Leírás:** Fejlesztem az együttműködési készségeimet, hogy új kapcsolatokat és partnerségeket alakítsak ki, amelyek hasznosak lehetnek az otthoni intézmény számára. Az aktív részvétel révén külföldi kollégákkal, oktatókkal és intézményekkel értékes betekintést nyerek a hatékony hálózatépítési technikákba, és képessé válok arra, hogy jelentős szakmai kapcsolatokat alakítsak ki. Ez a kimenet lehetővé teszi számomra, hogy értékes nemzetközi együttműködéseket hozzak létre, amelyek új forrásokhoz, ötletekhez és potenciális partnerségekhez biztosítanak hozzáférést, támogatva az intézmény fejlődését és az oktatási lehetőségek bővítését. | A nyelvi készségeimet fejlesztettem építőipari, vendéglátói, szépészeti és a média oktatással kapcsolatos kifejezésekkel.Jó gyakorlatokat szereztem arra vonatkozólag, hogy mennyire széles eszköztárral lehet fejleszteni a diákok képességeit és ezeket a technikákat tudom majd alkalmazni.Tanultam arra vonatkozólag új technikákat, hogy hogyan lehet a diákokat érdekeltté tenni a közösségük fejlesztésében.Megismertem a dán szakképzési rendszert több szektoron keresztül, így átfogó képet kaptam a különböző szintű képzésekről, azok szervezéséről, a kihívásokról és a hiányosságokról. A tanárok továbbképzési rendszerét is megismerhettem. Számos új pedagógiai megközelítéssel találkoztam különböző típusú diákokra vonatkozólag.Megismertem a dán és a magyar oktatási rendszer közötti legnagyobb különbségeket és hasonlóságokat is.Megismertem egy új önreflexiós eszközt, mely kiválóan alkalmazható akkor, amikor szakmai látogatáson szeretnénk több beépíthető gyakorlatot felismerni és később hasznosítani. Képes lettem arra, hogy hatékonyabban tudjak fejlesztési pontokat beazonosítani egy oktatási rendszerben. Fejlődtem az önértékelésben, melyet a diákok oktatása során is tudok alkalmazni.Fejlesztettem interkulturális készségeimet, könnyebben teremtek kapcsolatot más országok oktatóival, koordinátoraival, vezetőivel, sokkal elfogadóbb vagyok.Számomra idegen helyen is képes vagyok komfortosan viselkedni és „small talk” beszélgetéseket folytatni stresszmentesen. Idegen nyelvű beszédek és előadások magyarra fordításában sokkal tapasztaltabb vagyok és bővítettem szókincsemet. Hamarabb ismerem fel a számomra ismeretlen emberekkel a közös kapcsolódási pontokat és az alkalmazható kommunikációs technikákat. A dán oktatókkal való találkozás és beszélgetés segített abban, hogy új tanítási, pedagógiai módszereket tanuljak meg, melyeket tudok majd alkalmazni. Megtapasztaltam, hogy az asszertív kommunikáció és a mások legjobb szándékának feltételezése a diákokkal való együttműködésben mennyire hatékony és előremutató.A csapatmunka, mint általános oktatási alapelv, sokkal inkább készíti fel a diákokat egy későbbi munkahelyre, mint a frontális oktatás. Azt is megtanultam, hogy az oktatási technikák változtatása segítheti a diákok koncentrációját és a napi munkamenet rugalmassá tétele szintén támogathat abban, hogy a figyelem minél hosszabban fennmaradjon. Sok új kapcsolatot alakítottam ki, melyet az otthoni munkámban is tudok hasznosítani. Fejlesztettem azt a képességemet is, hogy képes legyek embereket összekötni egymással annak érdekében, hogy egymástól tudjanak tanulni.  | A legfontosabb, amit fogok alkalmazni, hogy a külföldi delegációkat hogyan lehet fogadni és miket szükséges előre leegyeztetni velük. A pozitív hozzáállást és a ”vendég az első” alapelvet igyekszem a kollégáimnak is megtanítani.Egységes prezentációk készítésére ösztönzöm az iskolákat, melyeket be tudnak mutatni egy külföldi csoport fogadásakor.Képeket osztok meg a látottakról kollégákkal, ezen kívül segíteni fogok nekik abban, hogy hogyan tudnák a tanult pedagógiai módszereket minél szélesebb körben bemutatni.A diákönkormányzatot be lehet vonni abba, hogy adjon le ötleteket a közösségi terek fejlesztésére, így érdekelté tenni őket az iskolai közösség építésére. Meg lehet hirdetni versenyt is a diákok között és a nyertesek ötletét megvalósítani. Érdemes utánanézni és javasolni az iskoláknak, hogy csatlakozzanak az UNESCO fenntartható iskolák hálózatához, ezzel is erősítve a környezettudatosság iránti elköteleződésüket. A fenntarthatósági klímacélokról több tájékoztatót lehetne kitenni az iskolai épületekben, ezzel elősegítve a hamarosan bevezetésre kerülő kötelező fenntarthatósággal kapcsolatos tantárgy tanítását.Nem szükséges görcsösen ragaszkodni ahhoz, hogy ki és mit fog tanítani, mert a tanárt, szakjától függetlenül be lehet iskolázni továbbképzésekre, így garantálva, hogy a legfrissebb tudást szerzi meg és adja át a diákoknak. A cégek és az iskola közötti együttműködést lehetne erősíteni azzal, hogy a cég képzi az oktatókat és azzal is, hogy az oktatók képzik a cég munkatársait, hogy kölcsönös legyen az egymástól tanulás.A programon tanultakat összegzem és a fogadó partnerek számára elküldöm. A prezentációkat, a képeket és a disszeminációval kapcsolatos megjelenéseket egy padlet felületen összegzem.A magyar kollégákat segítem a szakmai kapcsolataik fejlesztése érdekében összekötni a dán munkatársakkal, így fejlesztve az iskolák nemzetköziesítését. |

További információ: [Az iskola és a világ](https://tka.hu/kiadvany/7099/az-iskola-es-a-vilag) TKA, 2016.

A továbbképzés programja / szakmai látogatás (job shadowing) munkaterve

|  |
| --- |
| **November 17. – Vasárnap*** **Utazás 09.40-11.40 – Budapest-Koppenhága**
* Szállás elfoglalása
* Városnézés

**November 18. – Hétfő****Helyszín:**Danish School of Education - Aarhus UniversityCím: Tuborgvej 164, B104 DK-2400 Copenhagen NV, Dánia* **09:30–10:00** – Résztvevők köszöntése, bemutatkozás
* **10:00–11:00** – Bevezetés a dán szakképzési rendszerbe (előadó: Susanne Gottlieb)
* **11:00–12:00** – Prezentáció az értékelésről és az iskolalátogatások tapasztalatainak összegyűjtéséről (Katrine Puge)
* **12:00–13:00** – Ebéd
* **13:00** – Indulás a Villum Ablak Múzeumba**Cím:** Maskinvej 4, 2860 Søborg, Dánia
* **14:00–15:00** – Látogatás a Villum Ablak Múzeumban
	+ Találkozás Nicolas Schunckkal, a "European Youth and Education" támogatási terület igazgatójával.
	+ Vezetett és szabad látogatás (párhuzamosan), valamint megbeszélés.
* **15:00–16:00** – Kávészünet és networking.

**Megjegyzés:**Az aktivitások interaktívak lesznek és csoportmunkát is tartalmaznak.1. A dán szakképzési rendszer bemutatása, kiemelve a duális képzési rendszert, amely az elméletet és a gyakorlatot kapcsolja össze.
2. Az iskolai fejlesztési folyamatok tanulási és értékelési eszközeire összpontosítva egy reflexiós eszközt mutatnak be, amely segíti a résztvevőket az iskolalátogatások tapasztalatainak dokumentálásában és megőrzésében.

**November 19. – Kedd****Helyszín: Zealand Business College - Slagelse**Cím: Bredahlsgade 3A, 4200 Slagelse* **07:00** – Indulás a szállodától busszal.
* **08:30–11:15** – Érkezés a ZBC-hez.Résztvevők a ZBC-től:
	+ Michael Bang Dyrhave, oktatási igazgató
	+ Louise Dillign és Karen Wahlgreen, nemzetközi osztály

**Program:*** + ZBC bemutatása és a slagelsei képzések ismertetése.
	+ Látogatás az iskolai tanműhelyekben (építőipari képzések)
* **11:15** – Ebéd
* **12:00** – Indulás a vendéglátóipari iskolába**Cím:** Valbyvej 69, 4200 Slagelse
* **12:15–14:00** – Látogatás az iskolai műhelyekben.
	+ Szakács, felszolgáló képzések megismerése és pedagógiai módszerek tanulmányozása.
	+ Összegzés és kérdések a iskolai kantinban.
* **14:00** – Visszaindulás Koppenhágába.

**November 20. – Szerda****Helyszín: NEXT intézmény**Cím: Rebslagervej 11, 2400 København NW* **08:30** – Üdvözlés Karina Larsen Nilsson, oktatási vezető és Kresten Guldbæk tanár által.
	+ Bemutatják a fitness képzéseket, valamint Erasmus+ projektjeiket.
* **10:30** – Építőipari alapképzések bemutatása Bo Michael Graff Bressendorff és Stine Rasborg Wied által.
	+ Találkozó Mads és Simon tanárokkal
* **Ebéd** – az iskolai menzán
* **12:00 után** – Søren Jonesen, fotográfus oktató, bemutatja a média- és fotó képzéseket.

**November 21. – Csütörtök****Helyszín: NEXT**Cím: Rentemestervej 17, 2400 København NV* **09:00–11:00** – Üdvözlés és iskolabejárás Marianne Kjærsgaard Saabye diák tanácsadó és Jeanette Larsen tanár vezetésével, szépészeti képzések bemutatása.
* **12.00** Ebéd
* Városnézés, szabadidős program
* **19.00 Transzfer** a repülőtérre.
 |

A résztvevő feladatai a mobilitás előtt

Kérjük, röviden mutassa be, hogyan készült fel a mobilitásra.

|  |
| --- |
| A mobilitást megelőzően online tájékoztatón vettem részt, mely során megismerkedtem a szakmai programmal, az utazással kapcsolatos részletekkel, praktikus tudnivalókkal és a dán kultúrával.Az egyik külföldi intézmény nemzetközi koordinátora, online tájékoztatót tartott a dán oktatási rendszerről és megismertette velünk a szervezetet, lehetőségünk volt kérdéseket feltenni. Ez megfelelően felkészített minket az intézmény meglátogatására.A kapott anyagokból tájékozódtam az időjárásról, a dán kulturális szokásokról, a tömegközlekedésről és Koppenhága látványosságait is volt alkalmam feltérképezni, melynek köszönhetően szabadidőmet hasznosan tölthettem, fejleszthettem interkulturális képességeimet.A kapott anyagok segítettek abban is, hogy megismerjem a meglátogatott intézmények szakmáit, pedagógiai megközelítéséit. |

Dátum: 2024.11.23.

 résztvevő aláírása